פריחת הנדלנים
הערב בא הבהוב פנס,זוכרת?; על גשר צר נושמים געגועים; מתחת גשר שלוש היית עוברת; היו פסי רכבת אז גשומים.; הרכבות עם בוקר תעצרנה; בבית המכס מול אורחת גמלים; ברקע הכנור עוד ינגנה; חיוך של מלצרית מסביר פנים.; כגל אל חוף ים עוד נפגש; לא לא אתן כל מה שיש; רבי קומות בנוף קדומים; בכל סמטה רק מדחנים,; בתל אביב הישנה; ספסל בודד בקצה שכונה; עלים נושרים עם כל משב; סבא רבא כך סיפר לאב.; עוד ערב בא ושוב אני עם סבא; רואה תמונות ילדות מבית הורים,; מכוניות חונות, אני כבר אבא,; רק פרח בר תמצא באלבומים.; הולך נודד בדרך ללא דרך; כדון קישוט נלחם בנדל"נים; לחלומות ילדות כבר אין כל ערך; אספלט אי דיונות חול ועץ שיקמים?; יבוא עוד יום בו נפגש; הכל עבר זה מה שיש; רבי קומות ,חונים קונים; לא אין לי פנאי, מסביר פנים; לבני הרך על הספסל; אותו מצא ברחוב מיכ"ל; עלים נושרים עם רוח סתיו; אל מול שקיעת פז, יפים ימיו.; 